recursal/SuperWikiNEXT-32B huggingface dataset:
அலுமினியச் சாராய விளக்குகண்ணாடிச் சாராய விளக்கு
**சாராய விளக்கு** *(Alcohol burner)* என்பது ஆய்வகங்களில் தீச்சுடரை உருவாக்கப் பயன்படுத்தப்படும் ஒரு உபகரணம் ஆகும். மிகுந்த பாதுகாப்பானவை என்பதால் பன்சன் சுடரடுப்புகளுக்கு மாற்றாக இவை ஆய்வுக்கூடங்களில் பயன்படுத்தப்படுகின்றன. சாராய விளக்குகளில் உண்டாகும் தீச்சுடர் வெப்பம் குறைவாகவும் தோராயமாக இரண்டு அங்குல உயரத்துடன் எரியக்கூடியதாகவும் இருக்கிறது. பொதுவாக இரண்டு வகையான சாராய விளக்குகள் பயன்படுத்தப்படுகின்றன. அலுமினிய சாராய விளக்குகள் மற்றும் கண்ணாடி சாராய விளக்குகள் என்பன அவ்விரண்டு வகைகளாகும். சாராய விளக்குகளில் மற்ற சுடர் விளக்குகளைப் போல அதிக வெப்பம் தோன்றுவதில்லை ஆனால் அவை மூலக்கூற்று ஆய்வியலுக்கு போதுமானவையாக உள்ளன. ஆய்வக உபகரணங்களான தொற்று நோய் தடுப்பூசிகள், இடுக்கிகள் ஆகியவற்றின் கிருமிகளைக் கொல்ல இத் தீச்சுடரைப் பயன்படுத்த முடியும். ஆய்வுக்குத் தேவையான சிறிய அளவிலான நீர்மங்களைக் கொதிக்க வைக்கவும் இத்தீச்சுடர் உதவும் .

பயன்படுத்தும் முறை
------------------

தீச்சுடரை அணைக்க சாராய விளக்கின் மூடியைப் பயன்படுத்துதல்
சிறிதளவு நீர்மத்தை ஆய்வகத்தில் கொதிக்க வைத்தல்
எரியக்கூடிய நீர்மங்களான அசிட்டோன், எத்தனால், தொலுயீன், எக்சேன், கார்பன் இருசல்பைடு , பெட்ரோல் , மண்ணென்ணெய், கையடுப்பு எரிபொருள் முதலானவற்றில் ஒன்றை சாராய விளக்கில் பாதி அளவுக்கு நிரப்பவேண்டும்
. இவ்வெரிபொருள்களின் தீப்பற்றுநிலை 37.8 0 வெப்பநிலைக்கு குறைவானதாக இருக்கும். இவற்றை IA வகை எரிபொருட்கள் என வகைப்படுத்துவர். விளக்குத் திரியின் அடிப்பகுதியை எரிபொருளால் நனைக்க வேண்டும். முதல்முறை பயன்படுத்துவதெனில் தீப்பிடித்து எரியும் போது திரி கருப்பாக மாறாமல் இருக்க திரியின் மேல்முனையையும் சிறிதளவு எரிபொருளால் நனைத்துக் கொள்ள வேண்டும்.

பாதுகாப்பு
----------

கொளுத்துவதற்கு முன் எரிபொருள் சிதறலை சோதித்துக் கொள்ளல் வேண்டும். தீக்குச்சி அல்லது பற்றவைப்பானால் திரியைக் கொளுத்தி விளக்கை எரியவைக்கவேண்டும். உபயோகித்தப் பின் சாராய விளக்கின் மூடியால தீச்சுடரை அணைக்க வேண்டும். உபயோகத்தில் இல்லாத வேளைகளில் விளக்கை மூடி வைத்திருக்கவும் வேண்டும்.

மேற்கோள்கள்
-----------

1. 1 2  "Laboratory Burner Safety" (PDF). *safety.ucanr.edu*. University of California. 2007. 2015-06-17 அன்று பார்க்கப்பட்டது.
2. 1 2  Braham, R (2002). "LOCAL JOINT HEALTH AND SAFETY COMMITTEE DEPARTMENT OF BIOMEDICAL SCIENCES STANDARD OPERATING PROCEDURE" (PDF). *ovc.uoguelph.ca*. 2015-06-17 அன்று பார்க்கப்பட்டது.
3. ↑  "Low-tech Microbiology Tools". *teach.genetics.utah.edu*. 2015-06-27 அன்று மூலம் பரணிடப்பட்டது. 2015-06-26 அன்று பார்க்கப்பட்டது.
4. ↑  "EQUIPMENT AND EQUIPMENT STERILIZATION PROCEDURES" (PDF). *water.usgs.gov*. U.S. Geological Survey. 1997. 2015-06-26 அன்று பார்க்கப்பட்டது.

இவற்றையும் காண்க
----------------

* பன்சன் சுடரடுப்பு
* வெப்பத்திரை வலை
* பானக் கலன் விளக்கு
**சாரா ஜேன் பித்** (*Sarah Jane Pitt*) என்பவர் பிரைட்டன் பல்கலைக்கழகத்தில் நுண்ணுயிரியலாளர் மற்றும் உயிர்மருத்துவ அறிவியல் நிறுவனத்தின் சக ஆய்வாளர் ஆவார். பித், தனது இளம் அறிவியல் படிப்பினை இங்கிலாந்தின் பிரிசுடல் பல்கலைக்கழகத்திலும், முதுநிலைப் படிப்பினை லிவர்பூல் வெப்பமண்டல மருத்துவப் பள்ளியிலும், முனைவர் பட்டத்தினை லிவர்பூல் ஜான் மூர்ஸ் பல்கலைக்கழகத்திலும் முடித்துள்ளார். இவர் இங்கிலாந்து, ஆப்பிரிக்கா மற்றும் மத்திய ஆசியாவின் பிற பகுதிகளில் உள்ள மருத்துவமனைகளில் தீநுண்மிகளைக் கண்டறியும் ஆய்வகங்களில் பணியாற்றி உள்ளார். உயிர்மருத்துவ ஆய்வாளர் மற்றும் மருத்துவ மாணவர்களுக்கு கற்பித்தல் மற்றும் பயிற்சி அளிப்பதில் பித் ஆர்வமாக ஈடுபட்டுள்ளார். மேலும் நோயறிதல் ஆய்வகப் பணிகளில் தொழிலைத் தேடும் இளமறிவியல் உயிர்மருத்துவ அறிவியல் மாணவர்களுக்கான உள்ளூர் மருத்துவமனை நோயியல் துறைகளில் மருத்துவ வேலைவாய்ப்புகளை நிர்வகிப்பதிலும் ஈடுபட்டுள்ளார். பித், உயிரிமருத்துவ அறிவியல், ஒட்டுண்ணியியல் மற்றும் மருத்துவ நுண்ணுயிரியல் ஆகிய மூன்று புத்தகங்களை ஆய்வக நடைமுறைக்கு முக்கியத்துவம் கொடுத்து வெளியிட்டுள்ளார். இவர் தீநுண்மவியல் பிரிவின் தலைமைப் பரிசோதகர் ஆவார்.

பனுவல்கள்
---------

பித் 1) மருத்துவ மற்றும் மருத்துவ தொழில்முறை பயிற்சியில் உயிர்மருத்துவ அறிவியல்-அறிமுகம் (ஜிம் கன்னிங்காமுடன்) 2) ஒட்டுண்ணியியல்: ஒரு ஒருங்கிணைந்த அணுகுமுறை (ஆலன் கன்னுடன்) 3) நோயறிதல் மற்றும் ஆய்வக அறிவியலருக்கான மருத்துவ நுண்ணுயிரியல் எனும் நூல்களை ஆங்கிலத்தில் எழுதியுள்ளார்.

மேற்கோள்கள்
-----------

1. ↑  "Sarah Pitt".
2. ↑  "காப்பகப்படுத்தப்பட்ட நகல்". 2022-08-10 அன்று மூலம் பரணிடப்பட்டது. 2023-02-25 அன்று பார்க்கப்பட்டது.
3. ↑  "Laboratory News Podcast with Virologist Dr Sarah Pitt | Laboratory News".

வெளி இணைப்புகள்
---------------

* கோவிட்-19 பற்றி சாரா பிட் பேசுகிறார்
* 
* Publications by Sarah Pitt

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* ORCID
* Scopus

 |
**சாராடைட்டு** *(Zaratite)* என்பது Ni3CO3(OH)4•4H2O என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பிரகாசமான மரகத பச்சை நிறத்தில் தோற்றமளிக்கும் நிக்கல் கார்பனேட்டு கனிமமாக இது வகைப்படுத்தப்படுகிறது. சம அளவு படிக அமைப்புத் திட்டத்தில் பெருத்தது முதல் தகடுபோல படர்ந்த மார்பு போன்றும் நரம்பு நிரப்பிகள் போன்றும் படிகமாகிறது. இக்கனிமத்தின் ஒப்படர்த்தி அளவு 2.6 என்றும் மோவின் கடினத்தன்மை எண் 3 முதல் 3.5 என்றும் அறியப்படுகிறது. சாராடைட்டின் கட்டமைப்பில் பிளவு ஏதும் இல்லை மற்றும் நொறுங்கினால் சங்குருவான முறிவும் ஏற்படுகிறது. எண்ணெய்ப்பசை முதல் பளபளப்பானவது வரையிலான ஒளிர்வை இது பெற்றுள்ளது.

மீக்காரப் பாறைகள் பாம்புப்பாறைகளாக மாற்ரமடையும் காலத்தில் முதன்மையாக நிக்கல் மற்றும் இரும்பு தனிமங்களைக் கொண்டிருக்கும் குரோமைட்டு, பென்ட்லான்டைட்டு, பைரோடைட்டு, மில்லரைட்டு போன்ற கனிமங்கள் மாற்றமடைவதாலும், மேலும் இவை நீரேற்றம் அடைவதாலும் உருவாகும் இரண்டாம்நிலை அரிய கனிமம் சாராடைட்டு ஆகும். NiCO3•6H2O, என்ற வாய்ப்பாட்டைக் கொண்ட எல்யெரைட்டு என்ற கனிம இதனோடு தொடர்புடைய கனிமமாகும். 

எசுப்பானியா நாட்டில் உள்ள கலீசியா பகுதியில் இக்கனிமம் 1851 ஆம் ஆண்டு கண்டறியப்பட்டது. அந்நாட்டின் அரசியல் நிபுணரும் நாடக ஆசிரியருமான அன்டோனியோ கில் ஒய் சாரேட் (1793–1861) என்பவரின் நினைவாக கனிமத்திற்கு இப்பெயர் சூட்டப்பட்டது

இதையும் காண்க
-------------

* நிக்கல்(II) கார்பனேட்டு.

மேற்கோள்கள்
-----------

1. 1 2  Mineral Data Publishing, PDF
2. ↑  Webmineral data
3. 1 2  Mindat with location data
**பதிவழிப்பு** (*Write-off*) என்பது கணக்கியலில் பயன்படுத்தப்படும் ஒர் சொல்லாகும். காப்புறுதி நிறுவனங்களில், வங்கிகளில், வணிக நிறுவனங்களில் கணக்கேட்டில் உள்ள ஒர் தரவினை நீக்குவதனை இது குறித்து நிற்கும்.

கடன்பட்டோர், நன்மதிப்பு, தொடக்கச்செலவு என்பன நிறுவனத்தின் கொள்கைக்கு அமைவாக பதிவழிக்கப்படும். இப்பதிவழித்த தொகை வருமான கூற்றில் நட்டமாக/செலவாக காட்டப்படும்.

கடன்பட்டோர் சிலரிடமிருந்து பணம் அறவிடமுடியாது என உறுதியாக தெரியவரும் பொழுது அத்தொகையினை குறிப்பிட்ட நபரின் கணக்கிலிருந்து பதிவழிப்பு செய்யப்படும். இத்தொகை அறவிடமுடியாக்கடன் ஆக வருமான கூற்றில் காட்டப்படும். அதாவது, ஓர் வியாபார நட்டமாக காட்டப்படும்.

இதே போல் அருவ சொத்தான நன்மதிப்பும் சில வேளைகளில் நிறுவன தீர்மானித்த வீதத்திற்கேற்ப குறிப்பிட்ட தொகை பதிவழிக்கப்படும். அவ் பதிவழிக்கப்பட்ட தொகை நிதிக்கிரயமாக வருமான கூற்றில் காட்டப்படும். எஞ்சிய நன்மதிப்பு தொகை ஐந்தொகையில் சொத்தாக காட்டப்படும்.

தொடக்கச் செலவு எனும் பங்கு வழங்கலால் ஏற்படும் செலவானது அவ் வருடத்திலே முழுமையாக பதிவழிக்கப்படும்.இத்தொகையில் குறிப்பிட்ட வீதம் நட்டமாக எடுத்து வருமான கூற்றில் நிதிக்கிரயம் பகுப்பில் காட்டப்படும் எஞ்சிய தொகை ஐந்தொகையில் காட்டப்பட்டுள்ள நிதி ஒதுக்கத்தினை பயன்படுத்தி முழுமையாக கழிக்கப்படும். 

**குறிப்பு**
2007 இலங்கையில் நடைமுறையில் உள்ள கணக்கீட்டு நியமத்திற்கு ஏற்ப கட்டுரை அமைக்கப்பட்டுள்ளது. பதிவழிப்பு கொள்கை நாட்டுக்கு நாடு மாறுபடும்.

பார்க்க
-------

* இரட்டைப்பதிவு கணக்குவைப்பு முறை
* அறவிடமுடியாக்கடன்
**மகாராட்டிரதேசம்**  கொங்கணதேசம் முதல் மேற்கு கடற்கரை ஓரமாக **கோகர்ணம்** வரையிலும், யவனதேசத்திற்கு மேற்கிலும், தண்டகாரண்யம்,பஞ்சவடி, இவைகளின் தென்மேற்கிலும் பரவி நடுவில் சதுரமான பூமியாய் இருந்த தேசம்.

இருப்பிடம்
----------

ஆந்திரதேசம் போலவே இத்தேசத்தின் பூமி பாதி நல்ல பூமியாகவும், பாதி பூமி மண்ணும், கல்லும், மணலும், மேடு, பள்ளங்கள் இல்லாமல் சம்மாகவே இருக்கும். இந்த தேசத்தில் வருடத்தில் 8 மாதம் மழை பெய்து கொண்டே இருக்கும்.

மலை, காடு, விலங்குகள்
---------------------

இந்த தேசத்தின் வடக்கில் பஞ்சவடியும்**ருசுயமுகமலையும்**, **மால்யவான் மலையும்** அதன் மலைத் தொடர்களும், சிறு, சிறு குன்றுகளும், சிறு, சிறு காடுகளும் செழிப்பான நல்ல பூமியும் இருக்கும். இத்தேசத்தில் புன்செய் பயிர்களே அதிகமிருக்கும்.

நதிகள்
------

மகாராட்டிரதேசத்தின்வடபாகம் முழுவதும் யவனதேசத்தின் தெற்குபாகத்தில் **மால்யவான்** மலையிலிருந்து கிழக்கு நோக்கி ஓடிவரும் **துங்கவேணா நதி** மகாராட்டிரதேசத்தை செழிக்க வைக்கின்றது.

சிறப்பு
-------

இந்த மகாராட்டிரதேசத்தில் பஞ்சவடி, கிஷ்கிந்தை, மகாபரபுரம், மகாபலேசுவரம், பரதிஷ்டானம் போன்ற நகரங்கள் இராமாயண காலத்தில் சிறப்புற்று இருந்தன.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 260 -
3. ↑  புராதன இந்தியா என்னும் பழைய 56 தேசங்கள்]] - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 261 -
கணினியின் மைய முறைவழி அலகிற்குத் தேவையான தரவுகள் தற்போக்குப் பெறுவழி நினைவகத்தினூடாக செல்கின்றன. ஆனால், தற்போக்குப் பெறுவழி நினைவகம் மைய முறைவழி அலகிற்குத் தேவையான அளவு கதியில் தரவுகளை வழங்கும் ஆற்றலைக் கொண்டிருப்பதில்லை. இதற்குக் காரணம் தற்போக்கு பெறுவழி நினைவகத்தின் கதி மைய முறைவழி அலகின் கதியிலும் குறைவாக இருப்பதே ஆகும். இக்குறைபாட்டை தவிர்க்க **பதுக்கு நினைவகம்** (cache memory) பயன்படுத்தப்படுகிறது.

பதுக்கு நினைவகம் பிரதானமாக மூன்று வகைப்படும்.

* முதல் பதுக்கு நினைவகம்
* துணைப் பதுக்கு நினைவகம்
* மூன்றாம் பதுக்கு நினைவகம்

முதல் பதுக்கு நினைவகம்
----------------------

உரிய மைய முறைவழி அலகினினுள்ளே முதல் பதுக்கு நினைவகம் அமைந்திருக்கும். அதன் கொள்ளளவு மிகச் சிறிய பெறுமானத்தைக் கொண்டிருக்கும். மைய முறைவழி அலகிற்குத் தரவுகளும் அறிவுறுத்தல்களும் தேவையான போது அவை இருக்கின்றனவா என்பது இம்முதல் பதுக்கு நினைவகத்தில் முதலில் தேடப்படும்.

துணைப் பதுக்கு நினைவகம்
-----------------------

மைய முறைவழி அலகிற்கு மிக அண்மையில் தாய்ப்பலகை மீது பொருத்தப்பட்டுள்ள துணைப் பதுக்கு நினைவகம் முதல் பதுக்கு நினைவகத்திலும் கூடுதலான கொள்ளளவுடையது. அதேவேளை துணைப் பதுக்கு நினைவகம் செயற்படும் கதி முதல் பதுக்கு நினைவகத்தின் கதியிலும் குறைவானது.

மூன்றாம் பதுக்கு நினைவகம்
-------------------------

நவீன கணினிகளில் மட்டுமே மூன்றாம் பதுக்கு நினைவகம் காணப்படும். இது தாய்ப்பலகையில் பொருத்தப்பட்டிருக்கும்.

மேற்கோள்களும் குறிப்புகளும்
---------------------------

www.nie.lk/ebook/e10tim33.pdf பரணிடப்பட்டது 2012-01-31 at the வந்தவழி இயந்திரம்
**பதே சிங்** (*Fateh Singh*) இந்தியாவின் தில்லி நகரத்தில் உள்ள ஆம் ஆத்மி கட்சியைச் சேர்ந்த ஓர் அரசியல்வாதியாவார். சௌத்ரி பதே சிங் என்ற பெயராலும் இவர் அழைக்கப்படுகிறார். தில்லியின் ஆறாவது சட்டமன்றத்தில் உறுப்பினராக இருந்தார். தில்லியின் கோகல்பூர் சட்டமன்றத் தொகுதியை இவர் பிரதிநிதித்துவப்படுத்தினார். முன்னதாக இவர் பாரதிய சனதா கட்சியின் உறுப்பினராக இருந்தார். தில்லியின் முதல் சட்டமன்றத்தில் உறுப்பினராகவும் இருந்தார் 1995 ஆம் ஆண்டு முதல் 1998 அம் ஆண்டு வரை அதன் துணை சபாநாயகராக பணியாற்றினார்.

தனிப்பட்ட வழ்க்கை
-----------------

பதே சிங் தொழிலால் ஒரு வியாபாரி.தந்தையின் பெயர் சக்தூ சிங் என்பதாகும். உத்தரபிரதேசத்தின் சவுத்ரி சரண்சிங் பல்கலைக்கழகத்தில் இளங்கலை பட்டம் பெற்றார். ஒர் இல்லத்தரசியை திருமணம் செய்து கொண்டார்.

அரசியல் வாழ்க்கை
----------------

பதே சிங் 1993 ஆம் ஆண்டு தில்லி சட்டமன்றத் தேர்தலில் பாரதிய சனதா கட்சி சார்பாக பட்டியல் சாதியினருக்காக ஒதுக்கப்பட்ட நந்துநகரி சட்டமன்றத் தொகுதியில் போட்டியிட்டார். 13,429 வாக்குகள் பெற்றார் மற்றும் 781 வாக்குகள் வித்தியாசத்தில் தனது நெருங்கிய போட்டியாளரான இந்திய தேசிய காங்கிரசின் ரூப் சந்தை தோற்கடித்தார். தில்லியின் முதல் சட்டமன்ற உறுப்பினரானார். 1995 முதல் 1998 வரை துணை சபாநாயகராகத் தேர்ந்தெடுக்கப்பட்டார். சபாநாயகராக விதிகள் குழுவிலும் உறுப்பினராக இருந்தார்.

பதே சிங் 2008 ஆம் ஆண்டு நடைபெற்ற தில்லி சட்டமன்றத் தேர்தலில் கோகல்பூரில் (சட்டமன்றத் தொகுதி) இருந்து போட்டியிட்டார். 10,262 வாக்குகள் பெற்று நான்காவது இடத்தைப் பிடித்தார். பகுசன் சமாச் கட்சியின் சுரேந்திர குமார் வெற்றி பெற்ற நிலையில், பாசகவின் ரஞ்சீத் சிங் மூன்றாவது இடத்தைப் பிடித்தார்.
பதே சிங் 2014 திசம்பரில் பாசகவிலிருந்து விலகி அம் ஆத்மி கட்சிக்கு மூன்று பாசக தலைவர்களுடன் சேர்ந்தார். சாக்தராவில் நடந்த ஆம் ஆத்மி பேரணியில் இது அதிகாரப்பூர்வமாக அறிவிக்கப்பட்டது. 2015 தில்லி சட்டப் பேரவைத் தேர்தலில் கோகல்பூரில் இருந்து போட்டியிட்டு 71,240 வாக்குகள் பெற்றார். பாசகாவின் பதவியிலிருந்த சட்டமன்ற உறுப்பினர் ரஞ்சீத் சிங்கை 31,968 வாக்குகள் வித்தியாசத்தில் தோற்கடித்தார்.

மேற்கோள்கள்
-----------

1. ↑  "Election result". Election commission of India. Archived from the original on 27 பிப்ரவரி 2015.. பார்த்த நாள்: 17 February 2015.
2. 1 2  "Gokulpur Results". NDTV.. பார்த்த நாள்: 17 February 2015.
3. ↑  "Fateh Singh Affidavit" (PDF). *myneta.info/*. 17 பிப்ரவரி 2015 அன்று மூலம் (PDF) பரணிடப்பட்டது. 17 February 2015 அன்று பார்க்கப்பட்டது.
4. ↑  Delhi Assembly Election Results 1993
5. ↑  Delhi Legislative Assembly
6. ↑  "AAP's Fateh Singh says he left BJP because he wanted to work for the common man". I am in DNA of North East Delhi. 14 January 2015. Archived from the original on 17 February 2015. 17 February 2015 அன்று பார்க்கப்பட்டது.CS1 maint: unfit url (link)
7. ↑  2008 Election Commission of India
8. ↑  "Ex-BJP MLA joins AAP". *The Times of India*. 17 December 2014. 17 February 2015 அன்று பார்க்கப்பட்டது.
9. ↑  "Election Result". ELECTION COMMISSION OF INDIA. 15 பிப்ரவரி 2015 அன்று மூலம் பரணிடப்பட்டது. 16 February 2015 அன்று பார்க்கப்பட்டது.
10. ↑  "Assembly Elections 2015 Results, Election Commission of India". 17 February 2015 அன்று மூலம் பரணிடப்பட்டது. 17 February 2015 அன்று பார்க்கப்பட்டது.
**சௌத் இந்தியா விஸ்கோஸ்** (South India Viscose) நிறுவனம் 1957 ஆம் ஆண்டு ஆகஸ்ட் 22 ஆம் தேதி கோவை மாவட்டம் மேட்டுப்பாளையத்தின் அருகில் உள்ள சிறுமுகையில் இத்தாலி நாட்டின் தொழில்நுட்ப உதவியுடன் துவங்கப்பட்டது. இது நீலகிரி மாவட்டத்தில் காணப்படும் யூகலிப்டஸ் மரத்தின் கட்டைகளைப் பயன்படுத்தி, பல கட்ட பணிகளுக்குப்பின் அதிலிருந்து நூல் எடுக்கும் தொழிற்சாலையாக விளங்கியது. இதில் சுமார் 3000 ற்கும் மேற்பட்ட தொழிலாளர்கள் பணி புரிந்தனர்.இதன் தலைமை செயலகம் கோவையில் அமைந்துள்ளது.

இந்நிறுவனத்தில் பல்ப் எனப்படும் ஆரம்பகட்ட பொருளும், விஸ்கோஸ் என்ற வேதியியல் பொருளைப்பயன்படுத்தி உருவாக்கப்படும் நூலிழைகளும் உற்பத்தி செய்யப்பட்டன.விஸ்கோஸ் நூல் இன்று துணி தயாரிப்பில் ஒரு முக்கியமான பகுதிப்பொருளாகும். மேலும் தாவர எண்ணெய் உற்பத்தி செய்யும் இடமாகவும் இருந்தது.

2001 ஆம் ஆண்டில் இந்த ஆலையில் இருந்து வெளியேறும் கழிவு நீர் பவானி ஆற்றில் கலந்து நதி நீர் மாசுபட்டதால், மக்களின் பலகட்ட போராட்டங்களுக்குப்பின் நிறுத்தப்பட்டது. இதனால் அதில் பணிபுரிந்த அனைத்து தொழிலாளர்களும் வேலை இழந்தனர். இதன் பின் இந்நிறுவனம் அரசாங்கத்தின் வசம் ஒப்படைக்கப்பட்டது. இதில் இருந்த விலைமதிப்பான பொருள்கள் களவாடப்பட்டன. இந்நிறுவனத்தால் ஆரம்பிக்கப்பட்ட பள்ளிக்கூடம் இன்று விஜயலஷ்மி அறக்கட்டளையினரால் நடத்தப்படுகிறது. முறையான பராமரிப்பின்றி இந்நிறுவனம் பாழடைந்து உள்ளது. இந்நிறுவனம் 2005 ஆம் ஆண்டிலிருந்து முறையாக நிறுத்தப்பட்டது.

மேற்கோள்கள்
-----------

1. ↑  1.listofcompanies.co.in/2012/03/12/siv-industries-limited/
2. ↑
ஜெய்வாபாய் மாநகராட்சிப்பெண்கள் மேல் நிலைப்பள்ளி
**ஜெய்வாபாய் மாநகராட்சிப் பெண்கள் மேல் நிலைப்பள்ளி** தமிழ்நாட்டின் திருப்பூரில் உள்ள மிகப்பெரிய அரசு மாநகராட்சிப் பள்ளியாகும். இம் மகளிர் மேல்நிலைப் பள்ளியானது தமிழ்நாட்டிலேயே மிகுதியான மாணவர்களைக் கொண்ட பள்ளி என்ற பெருமை பெற்ற பள்ளியாகும். இப்பள்ளியில் 6 ஆம் வகுப்பு முதல் 12 ஆம் வகுப்பு வரை 7,185 மாணவிகள் படிக்கின்றனர். மேலும் இங்கு பெற்றோர் ஆசிரியர் கழகத்தால் நியமிக்கப்பட்டுள்ள 22 ஆசிரியர்கள் உட்பட மொத்தம் 164 ஆசிரியர்கள் பணியாற்றுகின்றனர். இப்பள்ளியில் 1985 ஆம் ஆண்டில் ஆங்கில வழி வகுப்புகளும், 1994 இல் கணிணி வகுப்புகள் தொடங்கப்பட்டன. சிறப்பாக கணிணி கல்வியை வழங்கியதற்கான தேசிய விருது 2004 ஆம் ஆண்டு இந்தப் பள்ளிக்கு கிடைத்தது. புதுதில்லியில் நடைபெற்ற விழாவில் அப்போதைய குடியரசுத் தலைவர் அப்துல் கலாம் இவ் விருதை வழங்கினார். பள்ளி வளாகத்தில் மாணவிகள் உருவாக்கிய மழைநீர் சேமிப்புத் தொட்டி தமிழ்நாட்டுக்கே முன்னோடியாக விளங்கியது. இதற்காக இந்தப் பள்ளி மாணவிகளை 2002 ஆம் ஆண்டு நேரில் வரவழைத்து பாராட்டிய அப்போதைய முதல்வர் ஜெயலலிதா, ரூபாய் பத்தாயிரத்தை பரிசாக வழங்கினார்.

வரலாறு
------

1942 ஆம் ஆண்டு குஜராத் மாநிலத்தைச் சேர்ந்த டி. ஒ. ஆஷர் என்பவர், அவரது மனைவி ஜெய்வாபாயின் நினைவாக இப்பள்ளியைத் தொடங்கினார். 1942 இல் திருப்பூரிலுள்ள வாலிபாளையம் எனும் பகுதியில் பெண்களுக்கென்று தனியாக நகராட்சியின் ஆதரவுடன் இப்பள்ளி தொடங்கப்பட்டது. பின் சென்னை மாகாண அரசு புதிய பள்ளிக்காக 7.5 ஏக்கர் நிலம் வழங்கி உதவியது. இப்பள்ளிக்கான கட்டிடப் பணிகளுக்காக தி. சு. அவிநாசிலிங்கம் செட்டியார் நவம்பர் 11, 1948 இல் அடிக்கல் நாட்டினார். அன்றைய இந்திய மதிப்பில் ரூபாய் ஒரு லட்சம் செலவில் 18 வகுப்பறைகளுடன் கூடிய கட்டடம் கட்டப்பட்டது. அதன் பிறகு இப்பள்ளி அக்டோபர் 10, 1951 அன்று சென்னை மாநிலக் கல்வி மற்றும் சட்ட அமைச்சர் கே. மாதவ மேனனால் திறந்து வைக்கப்பட்டது. அப்போதைய திருப்பூர் நகர்மன்றத் தலைவர் கே. என். பழனிச்சாமிக்கவுண்டர் தலைமையில், பள்ளியின் நிறுவனர் டி. ஓ. ஆஷர் மற்றும் அவருடைய மகன்கள் பிரதாப் ஆஷர், கிருஷ்ணகுமார் ஆஷர் ஆகியோர் இந்தப் பள்ளியை திருப்பூர் நகராட்சிக்குத் தானமாக வழங்கினர். இதன் பிறகு இப்பள்ளி, ஜெய்வாபாய் நகராட்சிப் பெண்கள் மேல் நிலைப்பள்ளி எனும் பெயரில் செயல்பட்டு வந்தது. திருப்பூர் நகராட்சி, மாநகராட்சியாகத் தரம் உயர்த்தப்பட்டதைத் தொடர்ந்து இதன் பெயர் ஜெய்வாபாய் மாநகராட்சிப் பெண்கள் மேல்நிலைப்பள்ளி என்று மாற்றமடைந்தது.

ஆதாரங்கள்
---------

*

மேற்கோள்கள்
-----------

1. ↑  வி.தேவதாசன் (26 சூன் 2017). "6 ஆயிரம் மாணவிகள்; 164 ஆசிரியர்களுடன் செயல்படும் தமிழ்நாட்டின் மிகப் பெரிய அரசுப் பள்ளி- திருப்பூர் ஜெய்வாபாய் நகராட்சி மகளிர் மேல்நிலைப் பள்ளி". *கட்டுரை*. தி இந்து. 29 சூன் 2017 அன்று பார்க்கப்பட்டது.
**பாலன்பூர்** (Palanpur), இந்தியாவின் குஜராத் மாநிலத்தின், பனஸ்கந்தா மாவட்டத்தின் நிர்வாகத் தலைமையிடம் மற்றும் மாநகராட்சியாகும். இந்தியாவின் வைரநகரம் மற்றும் பூக்கள் நகரம் என்ற பெருமைக்குரியது.
பனஸ்கந்தா கூட்டுறவு பால் பண்ண நாள் ஒன்றுக்கு 35 இலட்சம் லிட்டர் பால் உற்பத்தி செய்கிறது. இது பிரித்தானிய இந்தியாவின் ஆட்சியின் போது பாலன்பூர் சமஸ்தானத்தின் தலைநகராக இருந்தது.

மக்கள் வகைப்பாடு
----------------

2011ஆம் ஆண்டு மக்கட்தொகை கணக்கெடுப்பின்படி, பாலன்பூர் நகர மக்கள் தொகை 1,40,344 ஆகும். அதில் ஆண்கள் 53%; பெண்கள் 47% ஆக உள்ளனர். எழுத்தறிவு விகிதம் 86% ஆகும். ஆறு வயதிற்குட்பட்டவர், மக்கட்தொகையில் 13%ஆக உள்ளனர்.



| பாலன்பூர் சமயப் பிரிவினர் |
| --- |
| சமயம் |  | விழுக்காடு |
| இந்துக்கள் |   | 95% |
| இசுலாமியர் |   | 02% |
| சமணர் |   | 3.4% |
| பிறர்† |   | 0.6% |
| Distribution of religions
†Includes சீக்கியர்கள் (0.2%), பௌத்தர்கள் (<0.2%). |

வணிகம்
------

பால் பண்ணை, வைரங்களுக்குப் பட்டைத் தீட்டுதல் & மெருகு ஏற்றுதல், சலவைக்கல் பட்டைத் தீட்டுதல் தொழில்கள் அதிகம் உள்ள நகரம்.

போக்குவரத்து வசதிகள்
--------------------

முதன்மைக் கட்டுரை: பாலன்பூர் சந்திப்பு
பாலன்பூர் நகரை இருப்புப் பாதைகள், சாலைகள் ஆகியவற்றின் மூலமும் வான் வழியாகவும், மாநிலத்தின் பிற பகுதிகளையும் நாட்டின் ஏனைய பகுதிகளையும் சென்றடையலாம்.

அருகில் உள்ள இடங்கள்
--------------------

* ராணியின் குளம், பதான்
* சூரியன் கோயில்
* ஜெஸ்சூர் கரடி காப்பகம் (Jessore Sloth Bear Sanctuary)
* தந்திவடா அணை
* அம்பாஜி கோயில்
* பலராம் அரண்மனை

அருகில் உள்ள நகரங்கள்
---------------------

| * பா
* உ
* தொ
பாலன்பூர்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| தானேரா | அபு ரோடு | உதய்ப்பூர் |
|  |  |  |
| தீசா | **பாலன்பூர்** | அம்பாஜி |
|  |  |  |
| பதான் | மெகசானா, அகமதாபாத் | இம்மத்நகர் |

 |

மேற்கோள்கள்
-----------

1. ↑   Census of India 2001: Data from the 2001 Census, including cities, villages and towns (Provisional)|accessdate=2008-11-01|publisher= Census Commission of India}}

வெளி இணைப்புகள்
---------------

* palanpur city website பரணிடப்பட்டது 2015-07-15 at the வந்தவழி இயந்திரம்
ஜெய்சிங்பூர் சௌகன் சமவெளிஜெய்சிங்பூர் சௌகன் சமவெளி
**சௌகன்** (*Chaugan*) என்பது சமவெளிகளுக்காக இமாச்சலப் பிரதேசத்தில் பயன்படுத்தப்படும் ஒரு சொல் ஆகும். இமாச்சல பிரதேசத்தின் சௌகன் சமவெளி சம்பா மாவட்டத்தில் சுஜன்பூரிலும் ஜெய்சிங்பூரிலும் அமைந்துள்ளது .

சௌகன்-அமைவிடம்
--------------

சுஜன்பூர் திகிராவில் அமைந்துள்ள சௌகன் இந்தியாவின் இமாச்சலப் பிரதேசத்தின் மிகப்பெரிய பகுதியாகும். சுஜன்பூர் திகிராவின் அரசராக இருந்த ராஜா சஞ்சார் சாத் என்பவரின் காலத்தில் அது இருந்தது. சௌகனிலிருந்து சுமார் 1/2 கி.மீ தூரத்தில் சஞ்சார் சந்த் கோட்டை அமைந்துள்ளது.

சௌகன் (விளையாட்டு)
------------------

மத்திய கிழக்கில், சௌகன் என்பது பந்து, கோல்ஃப், போலோ உள்ள ஒரு விளையாட்டு ஆகும். இது ஒரு பந்து, குதிரைகள், மற்றும் குச்சிகளை (கில்லி) உள்ளடக்கியது. இந்த சொல்லுக்கு "நான்கு மூலைகள்" என்றும் பொருள் கொள்ளலாம். இப்பொருளில் இது விளையாட்டுத் திடலைக் குறிப்பிடும். முகமது கோரியின் தில்லிச் சுல்தானகத்தின் பொதுப்பொறுப்பாளராக இருந்த குத் -புதின் -ஐபக் என்பவர் சௌகன் விளையாடுகையில் அவரது குதிரையிலிருந்து வீழ்ந்ததன் விளைவாக இறந்தார் என்பது குறிப்பிடத்தக்கது .

மேற்கோள்கள்
-----------
பென்ரோசுப் படிகள்
**பென்ரோசுப் படிகள்** (Penrose stairs) அல்லது **இயலாப் படிக்கட்டு** (Penrose steps) என்பது, லயனல் பென்ரோசு, அவரது மகன் ரோசர் பென்ரோசு ஆகியோரால் உருவாக்கப்பட்ட ஒரு இயலாப் பொருள். இது பென்ரோசு முக்கோணத்தின் ஒரு வேறுபாடு ஆகும். இது படிக்கட்டு ஒன்றின் இருபரிமாணப் படம். இதில் படிகள் ஒரு நாற்கோணத்தின் பக்கங்கள் வழியே அமைந்துள்ளன. படிகள் ஏறுவதுபோல் அல்லது இறங்குவதுபோல் காணப்பட்டாலும், படிகள் ஒரே சுற்றிலேயே சுற்றிச் சுற்றி வருகின்றன. அதாவது, இதில் ஒருவர் தொடர்ந்து ஏறிக்கொண்டே இருந்தாலும், இருக்கும் இடத்தில் இருந்து மேல் நோக்கிச் செல்லமாட்டார். இது முப்பரிமாணத்தில் இயலக்கூடியது அல்ல. 

1958 இல் ரோசர் பென்ரோசு *பிரித்தானிய உளவியல் ஆய்விதழில்* வெளியிட்ட பென்ரோசு முக்கோணத்தை அடிப்படையாகக் கொண்ட "முடியாப் படிக்கட்டு", முதன்முதலாக 1959 இல் பென்ரோசுகள் எழுதிய கட்டுரை ஒன்றில் வெளிவந்தது. ஓவியரான எம். சி. எசுச்சர் இதே போன்ற ஒன்றை அடுத்த ஆண்டில் கண்டுபிடித்து, மார்ச்சு 1960 இல், பெயர் பெற்ற "ஏறுதலும் இறங்குதலும்" (Ascending and Descending) என்னும் அவரது ஓவியத்தில் பயன்படுத்தினார். அதே ஆண்டிலேயே பென்ரோசும், எசுச்சரும் அவரவர் ஆக்கங்களைப் பற்றி அறிந்துகொண்டனர். எசுச்சர் இந்த எண்ணக்கருவை மேலும் மேம்படுத்தி 1961 இல் வெளியான "அருவி" என்னும் தனது ஓவியத்தில் பயன்படுத்தினார்.

"அமைப்பின் ஒவ்வொரு பகுதியும் படிக்கட்டொன்றின் *பறப்பு* என ஏற்றுக்கொள்ளலாம். ஆனால், அவை இணைக்கப்பட்டிருக்கும் விதத்தால் முழுப் படமும் ஒவ்வாநிலை கொண்டதாகிறது. படிகள் மணிக்கூட்டுத் திசையில் முடிவில்லாமல் இறங்குவதாகத் தோற்றுகின்றது.

மேற்கோள்கள்
-----------

1. 1 2  Penrose & Penrose 1958, ப. 31–33
2. ↑  Hallyn 2000, ப. 172

| * பா
* உ
* தொ
ஒளியியல் தோற்றமயக்கங்கள் (பட்டியல்) |
| --- |
| தோற்றமயக்கங்கள் | 
* பின்தோற்றம்
* மயக்கு படிமம்
* ஏம்ஸ் அறை
* பார்பர்கம்பம்
* பெசோல்ட்
* சிற்றுண்டியகச் சுவர்
* கட்ட நிழல்
* சப்
* கோர்ண்சுவீட்
* டெல்பஃப்
* எபிங்கவுசு
* ஏரென்சுடைன்
* மின்னல் பின்னடைவு
* பிரேசர் சுருள்
* புவியீர்ப்புக் குன்று
* வலை
* எரிங்
* இயலாக் கவரி
* யாசுட்ரோ
* Lilac chaser
* Mach bands
* மக்கொலோ
* முலர்-லூயர்
* நெக்கெர் கனசதுரம்
* ஓர்பிசன்
* பென்ரோசு
	+ படிகள்
	+ முக்கோணம்
* ஓரச் சுழற்சி
* பொகென்டோர்ஃப்
* பொன்சோ
* ரூபின் சாடி
* சான்டெர்
* சுரூடர் படிகள்
* சுழலும் நடனப்பெண்
* டெர்னசு
* நிலைக்குத்து – கிடை
* வைட்டின்
* வுண்ட்
* சொயினெர்

 |  |
| பொதுமக்கள் பண்பாடு
 | 
* கலை
* *டிரோம்ப்-லேயி*
* *ஏறுதலும் இறங்குதலும்* (வரைபடம்)
* *அருவி* (வரைபடம்)
* *இசுப்பெக்ட்ரோப்பியா* (நூல்)

 |
| தொடர்புள்ளவை | 
* கேள்வித் தோற்றமயக்கங்கள்
* தொடுகைத் தோற்றமயக்கங்கள்
* காலத் தோற்றமயக்கங்கள்

 |
பென்னிங்டன் பொது நூலகம்
**பென்னிங்டன் பொது நூலகம்** (Pennington Public Library) இஃது இந்தியாவின் தமிழ்நாடு மாநிலம், விருதுநகர் மாவட்டம் திருவில்லிபுத்தூரில் அறக்கட்டளை உறுப்பினர்கள் நடத்தும் பொது நூலகம் ஆகும்.

நூலகத்தின் வரலாறு
-----------------

1875-இல் அன்றைய ஒருங்கிணைந்த இராமநாதபுரம்- திருநெல்வேலி மாவட்டத்தின் ஆட்சியராக இருந்த பென்னிங்டனால் தொடங்கப்பட்டது. அவருடைய பெயரே நூலகத்துக்கும் சூட்டப்பட்டது. இந்நூலகத்தில் பழைமையான புத்தகங்கள் பாதுகாக்கப்படுகின்றன.

துறை வாரியாக பிரிவுகள்
----------------------

இங்குத் தரைத் தளத்தில் வார இதழ்கள்-நாளிதழ்கள் வாசிக்கும் பிரிவு, துறை வாரியாகப் பிரிக்கப்பட்ட தமிழ் நூல்கள் வாசிக்கும் பிரிவு, மற்றும் முதல்தளத்தில் துறை வாரியாகப் பிரிக்கப்பட்ட ஆங்கிலம் நூல்கள் வாசிக்கும் பிரிவு, மாணவர்களுக்கான போட்டித்தேர்வுக்கான நூல்கள் பிரிவு மற்றும் குறிப்பு நகல் எடுக்கும் பகுதி ஆகியன உள்ளன.

நிருவாகம்
---------

மாவட்ட ஆட்சியர் உள்ளிட்ட பல சிறப்பு அங்கத்தினர்கள் குழு அறக்கட்டளை.

துணை அமைப்புகள்
---------------

2013-இல் தொடங்கப்பட்ட பென்னிங்டன் தொடங்கப்பள்ளி
நூற்றாண்டு பழைமை வாய்ந்த பென்னிங்டன் காய்கனி வர்த்தக மையம்
பென்னிங்டன் தொடக்கப்பள்ளி நடுவண் கல்வி (C B S E) , மற்றும் பென்னிங்டன் வர்த்தக வளாகம்.

மேற்கோள்கள்
-----------

1. ↑  பென்னிங்டன் நூலகத்தின் வரலாறு

வெளி இணைப்புகள்
---------------

* பென்னிங்டன் நூலகத்தின் இணையதளம்
* பழமைவாய்ந்த பென்னிங்டன் பொதுநூலகம் கீற்று
* நூலகத்துக்கு உதாரணம் பென்னிங்டன், தினமணி, 11 மார்ச் 2019
வேழம் என்னும் புல்
**வேழம்** என்பது ஒருவகைப் புல். 

உடலறிவு மட்டும் கொண்ட உயிரினத்தை கி.மு. நான்காம் நூற்றாண்டில் வாழ்ந்த இலக்கணப் புலவர் தொல்காப்பியர் புல் என்றும் மரம் என்றும் இரு வகையாகப் பாகுபடுத்தியுள்ளார்.   
 புல் என்பது உள்ளீடு இல்லாமல் உள்ளே துளை கொண்ட தாவரம்.

சங்கப்பாட்டில் வேழம்
--------------------

வேழம் என்னும் சொல் வேழப்புல்லையும், அப்புல்லை விரும்பி உண்ணும் யானையையும் குறிக்கும்.   

ஐங்குறுநூறு என்னும் சங்கநூல் தொகுப்பில் உள்ளது ஓரம்போகியார் என்னும் புலவர் பாடிய மருதத்திணைப் பாடல்கள். அவரது 100 பாடல்களில் இரண்டாம் பத்தாக உள்ளது வேழப்பத்து என்னும் பகுதி. இதில் வேழப்புல் பற்றிய குறிப்புகள் உள்ளன. வேழப்புல்லை இக்காலத்தில் கொறுக்கைப்புல் என்றும் கொறுக்கைச்சி என்றும் கூறுகின்றனர்.

வேழமும் செருந்தியும் வயலில் விளையும் 
வீட்டில் நட்ட வயலைக்கொடி (வீட்டு வேலியில் உள்ள) வேழத்தில் சுற்றும்.
மராஅம் என்னும் வெண்கடம்ப மரச் சோலையில் வேழ வெண்பூ பூக்கும்.
கொடிப்பூக்கள் வேழத்தில் ஏறிப் படரும்.
வேழம் மூங்கில் போல் துளை கொண்டிருக்கும்.
வேழப்பூ கரும்புப்பூ போல இருக்கும்.
வேழத்துப் பூக்காம்பிலும் துளை உண்டு.
வேழப்பூ குதிரைக் குடுமி போல இருக்கும்.
வேழப்பூ வானில் பறந்தாடும் குருகுப் பறவை போல ஆடும்.
நீராடிய மகளிர் வேழப்புதரை புணர்ச்சிக்கு மறைவிடமாகப் பயன்படுத்திக் கொள்வர்.

அடிக் குறிப்பு
--------------

1. ↑  தொல்காப்பியம் பொருளதிகாரம் மரபியல் - "புறக் காழனவே புல்லென மொழிப - புல் வெளிப்புறம் உறுதியாகவும் உட்புறம் ஒன்றுமில்லாமல் இருக்கும் (எ.கா) மூங்கில்"
2. ↑  முளைவர். ச. வே. சுப்பிரமணியன், (நூல்) சங்க இலக்கியம், (மூலம் முழுவதும்), மணிவாசகர் பதிப்பகம், 2006, குறிப்பு
3. ↑  இருஞ்சாய் அன்ன செருந்தியொடு வேழம் கரும்பின் அலமரும் கழனி 18
4. ↑  மனைநடு வயலை வேழம் சுற்றும் - 11
5. ↑  (மராஅம் பொழிலில்) வேழ வெண்பூ வெள் உளை சீக்கும் 19
6. ↑  கொடிப்பூ வேழம் தீண்டும் 14
7. ↑  காம்பு கண்டன்ன தூம்புடை வேழம் 20
8. ↑  கரைசேர் வேழம் கரும்பிற் பூக்கும் – 12
9. ↑  ஓங்குபூ வேழத்துத் தூம்புடைத் திரள்கால் 16
10. ↑  பரியுடை நன்மான் பொங்கு உளை அன்ன அடைகரை வேழம் வெண்பூ பூக்கும் – 13
11. ↑  புதல்மிசை நுடங்கும் வேழ வெண்பூ விசும்பாடு குருகின் தோன்றும் 17
12. ↑  புனலாடு மகளிர்க்குப் புணர்துணை உதவும் வேழம் 15
சோட்டா கோவிந்தா கோவில், புதியா வளாகம்
**சௌச்சல சோட்டா கோவிந்த மந்திர்** (**Chauchala Chhota Govinda Mandir)** என்பது வங்காளதேசத்தின் ராச்சாகி கோட்டத்தில் உள்ள புதியா உபசீலாவில் உள்ள புதியா கோவில் வளாகத்தில் அமைந்துள்ள ஓர் இந்து கோவிலாகும். இக்கோயில் 1790-1800 ஆம் ஆண்டுகளில் இருந்ததாக கருதப்படுகிறது. 

ராச்சாகி நகரத்திலிருந்து 32 கிலோமீட்டர்கள் தொலைவில் உள்ள புதிய நகரத்தில் இக்கோவில் உள்ளது இந்த நகரம் இரயில் மூலம் அணுகும் வகையிலும் டாக்கா ராச்சாகி நெடுஞ்சாலையிலும் உள்ளது.

சிறப்பம்சங்கள்
--------------

சோட்டா கோவிந்த மந்திர் கோவில் பாரா அக்னிக் மந்திர் அருகில் பிரமிட் வடிவ பெட்டகத்தால் மூடப்பட்ட உயரமான மேடையில் உள்ளது. கோவிலின் உட்புறம் கிழக்கு மற்றும் தெற்கு திசைகளில் தாழ்வாரங்களுடன் கூடிய ஓர் அறை உள்ளது.  தெற்கு முகப்பு சுடுமண் தகடுகளால் விரிவாக அலங்கரிக்கப்பட்டுள்ளது. விசுணுவின் பத்து அவதாரங்கள் , காவியமான இராமாயண புராணத்தின் ஒரு அத்தியாயமான லங்காகண்டம், ராதா - கிருஷ்ண காவியக் கதைகள், மலர் வடிவமைப்புகள், வடிவியல் கலை மற்றும் அந்தக் காலத்திய குடிமை வாழ்க்கையின் காட்சிகளை இத்தகடுகள் சித்தரிக்கின்றன. மேற்கில் உள்ள முகப்பில் சுடுமண் அலங்காரப் பலகைகள் உள்ளன. அவற்றில் சில பாழடைந்த நிலையில் அல்லது பாழடைந்த நிலையில் உள்ளன.

படக்காட்சியகம்
--------------

* சுடுமட்சிலைசுடுமட்சிலை
* சுடுமட்சிலைசுடுமட்சிலை
* சுடுமட்சிலைசுடுமட்சிலை
* கோவில்கோவில்

மேற்கோள்கள்
-----------

1. ↑  Mahmumuda, Alam (2013). *Puthia temple complex: Developing tourism through architecture* (pdf) (Bachelor of Architecture). BRAC University. p. 30. 11 May 2015 அன்று பார்க்கப்பட்டது.
2. 1 2 3  "Puthia Rajbari". *Chauchala Chhota Govinda Mandir*. Rajshahi University Web Page. Archived from the original on 18 மே 2015. 13 May 2015 அன்று பார்க்கப்பட்டது.CS1 maint: unfit url (link). *Chauchala Chhota Govinda Mandir*. Rajshahi University Web Page. Archived from the original பரணிடப்பட்டது 2015-05-18 at the வந்தவழி இயந்திரம் on 18 May 2015. Retrieved 13 May 2015.
3. ↑   *Bangladesh*. .

விக்கிமீடியா பொதுவகத்தில்,  
 ***சௌச்சல சோட்டா கோவிந்த மந்திர்***   
என்பதின் ஊடகங்கள் உள்ளன.
**பெரியானைக்குட்டி சுவாமிகள்** (இ. 1911) ஈழத்தில் ஆன்மீக சாதனைகளில் சிறந்து விளங்கிய சித்தர்களில் ஒருவர்.

வாழ்க்கைக் குறிப்பு
-------------------

இவர் கண்டியிலே சிறு வயதில் சலவைத் தொழிலாளி ஒருவரின் பராமரிப்பில் இருந்து வந்தவர். பின்னர் கண்டி கதிரேசன் கோயில் படிகளிலே தங்கிச் சித்த சாதனைகளில் ஈடுபாட்டு வந்தார். அங்கிருந்து புறப்பட்டு இந்தியா சென்று நவநீத சுவாமிகளின் நட்பினைப் பெற்றார். அங்கு சித்தானைக்குட்டி சுவாமிகளைத் தொண்டராக ஏற்றுக்கொண்டார். இருவருடனும் சேர்ந்து பல சாதனைகளைச் செய்துவிட்டு மூவருமாக இலங்கை வந்தனர்.

இலங்கை மீண்ட சுவாமிகள் பெரும்பாலும் கொழும்பிலேயே தங்கியிருந்தார். கொழும்பு வீதிகளிலே அதிகமாக நடமாடினார். கொழும்பு கப்பித்தாவாத்தை பிள்ளையார் கோயிலில் தங்கியிருந்தார். இவரைப் போற்றியவர்களிலே சேர் பொன்னம்பலம் இராமநாதன் குறிப்பிடத்தக்கவர்.

சீடர்கள்
--------

இவரின் சீடர்களில் சித்தானைக்குட்டி சுவாமிகளும் மொட்டைச்சி அம்மையாரும் குறிப்பிடத்தக்கவர்கள். மொட்டைச்சி அம்மையார் திருக்கேதீஸ்வரத்தில் கொட்டில் அமைத்து வாழ்ந்து வந்தார்.

சமாதி
-----

பெரியானைக்குட்டி சுவாமிகள் 1911 இல் சமாதியடைந்தார். இவருடைய சமாதி கொழும்பு முகத்துவாரத்தில் அமைந்துள்ளது. இவரது சமாதியுடன் ஒரு பிள்ளையார் கோயிலும் கட்டப்பட்டுள்ளது.

உசாத்துணை
---------

* *இந்துக்கலைக் களஞ்சியம்* (பொ. பூலோகசிங்கம், 1990, கொழும்பு)
**சிறுமலை பாறை ஓவியங்கள்** என்பன, திண்டுக்கல் மாவட்டத்தில், அருவிமலை என்னும் இடத்தில் அமைந்துள்ள சிறிய மலைப்பகுதியில் காணப்படும் பாறைகளில் வரையப்பட்டுள்ள பழங்கால ஓவியங்களைக் குறிக்கும். இவற்றுள் தொன்மையானவையும், பிற்காலத்தனவுமான ஓவியங்கள் கலந்து காணப்படுகின்றன.

விலங்குகளினதும், மனிதரதும் உருவங்கள் இவ்வோவியங்களில் காணப்படுகின்றன. விலங்குகள் தம்மிடையே சண்டையிடும் காட்சிகளும், வேட்டைக் காட்சிகளும் இவ்வோவியங்களில் காணக்கிடக்கின்றன. இங்குள்ள ஓவியங்களில் காணப்படும் மனித உருவங்கள் கோட்டுருவங்களாக அன்றி, பட்டையாக நிறம் தீட்டப்பட்டுக் காணப்படுகின்றன. இவற்றுட் சில வெள்ளை நிறமும், வேறு சில சிவப்பு, வெள்ளை ஆகிய இரு நிறங்களிலும் வரையப்பட்டுள்ளன.

மேற்கோள்கள்
-----------

1. ↑  பவுன்துரை, இராசு. 2001, பக். 83
2. ↑  பவுன்துரை, இராசு. 2001, பக். 75, 76.
3. ↑  பவுன்துரை, இராசு. 2001, பக். 76.

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D. Rock Art in Tamilnadu and its Archaeological Perspective.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**அக்ரைலேட்டுகள்** *(Acrylates)* என்பவை அக்ரைலிக் அமிலத்தினுடைய உப்புகள், எசுத்தர்கள், இணை காரங்கள் மற்றும் அவற்றின் வழிப்பொருட்கள் ஆகும். அக்ரைலிக் அமிலம் 2-புரோப்பனாயிக் அமிலம் என்றும் அறியப்படுவதால் அக்ரைலேட்டுகள் புரோப்பேனோயேட்டுகள் என்றும் அழைக்கப்படுகின்றன. அக்ரைலெட்டு அயனி CH2=CHCOO−. என்ற மூலக்கூற்று வாய்ப்பாட்டால் குறிக்கப்படுகிறது. அக்ரைலேட்டுகளில் நேரடியாக கார்பனைல் கார்பனுடன் இரண்டு கார்பன் அணுக்கள் இரட்டைப் பிணைப்புகளால் இணைந்த வினைல் தொகுதிகளைக் கொண்டுள்ளன.

பயன்
----

அக்ரைலேட்டுகளும் மெத்தக்ரைலேட்டுகளும் பலபடிநெகிழிகளில் பொதுவான ஒற்றைப் படிகளாகும். மெத்தக்ரைலிக் அமிலத்தின் உப்புகளும் எசுத்தர்களும் மெத்தக்ரைலேட்டுகள் எனப்படுகின்றன. அக்ரைலேட்டு பலபடிகளை உருவாக்குவதில் இவை முக்கியப்பங்கு வகிக்கின்றன. இரட்டைப் பிணைப்புகள் உயர் வினைத்திறன் கொண்டவை என்பதால் அக்ரைலேட்டுகள் எளிதில் பலபடியாகின்றன.
சமீபத்தில், அக்ரைலேட்டு-சார்பு பன்முக சில்படிம சில்செசுகியுவாக்சைம்களின் கரிம-கனிம கலப்பு மீநுண் கட்டுருப்புத் தொகுதிகள் எஇமையாகத் தயாரிக்கப்பட்டு அவற்ரின் தூய்மையான நிலையில் பிரிக்கப்பட்டன. கலப்பு பலபடி மீநுண் தொகுப்புகள் தயாரிப்பதற்கு இவை மிகப்பயனுள்ள ஒற்றைப் படிகளாகும் .

உற்பத்தி
--------

அக்ரைலிக் அமிலத்துடன் தொடர்புடைய ஆல்ககாலை ஒரு வினையூக்கியின் முன்னிலையில் வினைபுரியச் செய்து அக்ரைலேட்டு தயாரிக்கப்படுகிறது. மெத்தனால் எத்தனால் போன்ற கீழ்நிலை ஆல்ககால்களுடன் 100-120 ° செல்சியசு வெப்பநிலையில் வினைபுரியும் பொழுது பலபடித்தான் வினையூக்கிகள் (நேர் மின்னயனி மாற்றிகள்) பயன்படுத்தப்படுகின்றன. என்– பியூட்டனால்,2-எத்தில்யெக்சனால் போன்ற உயர் ஆல்ககால்கள் வினைபுரியும் பொழுது ஒருபடித்தான நிலையில் கந்தக அமிலம் வினையூக்கியாகச் செயல்படுகிறது. உயர் ஆல்ககால்களின் அக்ரைலேட்டுகளையும், கீழ்நிலை எசுத்தர்களை தைட்டானியம் ஆல்ககாலேட்டுகள் அல்லது கரிம வெள்ளீயச் சேர்மங்கள் (உதாரணம்:டைபியூட்டைல்வெள்ளீயம் டைலாரேட்டு) வினையூக்கியைப் பயன்படுத்தி உருமாற்ற எசுத்தராக்கல் வினை மூலமாக தயாரிக்க முடியும் .

இயற்கையில் தோற்றம்
------------------

முன்னுயிரிகள் போன்ற ஓரணு இரைவிழுங்கிகளிடமிருந்து பாதுகாத்துக் கொள்ள கடல்மிதவைத் தாவரங்கள் இதைப் பயன்படுத்த அறிவுறுத்தப்பட்டுள்ளது. தாக்கப்படும் பொழுது இவற்றில் டைமெத்தில்சல்போனியோபுரோப்பியோனேட்டு லையேசு உடைந்து டைமெத்தில்சல்போனியோபுரோப்பியோனேட்டு மற்றும் அக்ரைலேட்டு சேர்மங்களாக மாறுகிறது.

மேற்கோள்கள்
-----------

1. ↑  Ervithayasuporn, Vuthichai; Chimjarn, Supansa (2013). "Synthesis and Isolation of Methacrylate- and Acrylate-Functionalized Polyhedral Oligomeric Silsesquioxanes (T8, T10, and T12) and Characterization of the Relationship between Their Chemical Structures and Physical Properties". *Inorg. Chem.*. doi:10.1021/ic401994m.
2. ↑  Arpe, Hans-Jürgen (2007). *Industrielle organische Chemie: bedeutende Vor- und Zwischenprodukte.* (6. ). Weinheim: Wiley-VCH. பன்னாட்டுத் தரப்புத்தக எண்:978-3-527-31540-6.
**மொகம்மட் அக்ரம் ராசா** *(Mohammad Akram Raza,* உருது: **محمد اکرم رضا** பிறப்பு: நவம்பர் 22 1964, முன்னாள் பாக்கித்தானியத் துடுப்பாட்டக்காரர்). இவர் ஒன்பது தேர்வுத் துடுப்பாட்டப் போட்டியிலும், 49 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1989 இலிருந்து 1995 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.

தனது பெரும்பான்மையான ஆட்டங்களை சலீம் மாலிக்கின் தலைமையிலேயே ஆடியுள்ளார். அந்த நேரத்தில் பாக்கித்தான் அனைத்து போட்டிகளிலும் வெற்றி கண்டதாலேயே இவர் தொடர்ந்து அணியில் இருக்க முடிந்தது. 2000ஆம் ஆண்டு மாலிக் மொகமது கய்யாம் அறிக்கையில் வசீம் அக்ரமுடன் குற்றம் சாட்டப்பட்டு பெரும் அபராதம் விதிக்கப்பட்டார். இவரது அணித்தலைவராக இருந்த சலீம் மாலிக் பன்னாட்டுத் துடுப்பாட்டத்தில் வாழ்நாள் தடை பெற்றார். பின்னர் ராசா பாக்கித்தானின் உள்நாட்டுப் போட்டிகளில் நடுவராகப் பணியாற்றினார்.

2011: சட்டப் புறம்பான பணையச் சூதாடலுக்காக கைது
----------------------------------------------

மே 15, 2011 ஞாயிறன்று லாகூர் அங்காடி மாளிகையொன்றில் பஞ்சாப் (பாக்கித்தான்)|பஞ்சாப் காவல்துறை நடத்திய சோதனையில் ஆறு பேர்களுடன் ராசா கைது செய்யப்பட்டார். இவர்கள் எழுவரும் இந்தியன் பிரீமியர் லீக் ஆட்டங்களை வைத்து சூதாடியதாக குற்றம் சுமத்தியுள்ள காவல்துறை கைபேசிகள், கணினிகள், தொலைக்காட்சிப்பெட்டிகள் மற்றும் மிகுந்த பணம் ஆகியவற்றைக் கைப்பற்றியுள்ளனர்.

மேற்கோள்கள்
-----------

1. ↑
**அக்ரகார பாளையம்** (*Agrahara Palya*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும்.  இது பெங்களூர் மாவட்டத்தில் பெங்களூர் வடக்கு வட்டத்தில் அமைந்துள்ளது.

அமைவிடம்
--------

இந்த ஊரானது மாநில தலைநகரான பெங்களூர் வடக்கு வட்ட அலுவலகத்தில் இருந்து 24 கிலோமீட்டர் தொலைவில் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 79.68 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 45 வீடுகள் உள்ளன. கிராமத்தின் மொத்த மக்கள் தொகையானது 225 ஆகும். இதில் பெண்களின் எண்ணிக்கை 124 என்றும், ஆண்களின் எண்ணிக்கை 101 என்றும் உள்ளது. கல்வியறிவு பெற்றவர்கள் விகிதம் 75.56% ஆகும். இதில் ஆண்களின் எழுத்தறிவு விகிதம் 76.61% என்றும், பெண்களின் எழுத்தறிவு விகிதம் 74.26% என்றும் உள்ளது.

மேற்கோள்கள்
-----------

1. ↑  "Yahoo! maps India :". 2008-12-18 அன்று மூலம் பரணிடப்பட்டது. 2009-04-17 அன்று பார்க்கப்பட்டது. Agrahara Palya, Bangalore, Karnataka
2. ↑  "Agrahara Palya Village in Bangalore North (Bangalore) Karnataka - villageinfo.in". *villageinfo.in*. 2023-06-30 அன்று பார்க்கப்பட்டது.
**சௌகாய்ஜம் தனில் சிங்** (பிறப்பு:1 பிப்ரவாி 1946) இந்தியாவைச் சேர்ந்த பாரம்பரிய நடனக்கலைஞர் ஆவார். இவா் பாரம்பரிய நடின வடிவங்களான மணிப்புாி மற்றும் நாட்டா சங்கீா்த்தனா நடனத்தில் புகழ் பெற்று விளங்குகிறார்.

ஆரம்பகால வாழ்க்கை மற்றும் நடனப்பயிற்சி
--------------------------------------

வட கிழக்கு இந்திய மாநிலமான மணிப்பூரில் பிறந்த சௌகாய்ஜம் தனில் சிங்கின் தந்தை சௌகாய்ஜம் சோ் சிங் ஒரு மணிப்பூரி நடனக் கலைஞர் ஆவார். தாயார் *சௌகாய்ஜம் ஓங்பி இபெமல் தேவி*. தனது தந்தையிடமிருந்தும், *குரு டோம்பி சர்மா*, *குரு பைக்சந்திர சிங்* மற்றும் *குரு கொயெரெங் சிங்* ஆகியோரிடமிருந்தும் தனது ஆரம்ப பயிற்சியைப் பெற்றார்.  பின்னர், மணிப்பூா் மாநிலத் தலைநகர் இம்பாலின் ஜவகர்லால் நேரு மணிப்பூர் நடனக் கலை மன்றத்தில் புகழ்பெற்ற நடனக் கலைஞரும், பத்மசிறீ விருது பெற்றவருமான *மைஸ்னம் அமுபி சிங்* என்பவாிடம் மணிப்புரி நடனம் மற்றும் *நாட்ட சங்கீர்த்தனா* ஆகியவற்றில் பட்டயப் படிப்பு மற்றும் முதுகலைப் பட்டயப் படிப்பும பயின்றுள்ளார்.

தொழில்
------

தான் பயின்ற ஜவகர்லால் நேரு மணிப்பூர் நடனக் கலை மன்றத்தில் 1976 ஆம் ஆண்டு குருவாகவும் (பங்) 1988 ஆம் ஆண்டில் பதவி உயா்வு பெற்று பிரதம குருவாகவும் பணி அமா்த்தப்பட்டார். 2005 ஆம் ஆண்டு இயக்குநா் பொறுப்பைக் கவனித்த அவா் 2006 ஆம் ஆண்டு சனவாி மாதத்துடன் பணி ஓய்வு பெற்றார்.

எழுத்து மற்றும் வெளியீட்டுப்பணி
-------------------------------

இவா் பாரம்பரிய நடனக்கலை தொடா்பான பல புத்தகங்களை எழுதி வெளியிட்டுள்ளார். 

* 1971 ஆம் ஆண்டு *மெய்த்தி புங் தஜ்மெல் ஹம்புமாரி*

* 1981 ல் கொம்ஜில்லாா மெய்ட்டி புங்லோன் தஞ்ஜோ

* 1986 ஆம் ஆண்டு புங்லோன் ரஜ்மில்தரணித்தொய்

* 1999 ஆம் ஆண்டு நாட்டா சங்கீா்த்தன் ராக் பங்லோன்

* 2007 ஆம் ஆண்டு ராஷ் ஹம்புமாரி செய்சாக் ஆகிய புத்தகங்கள் இவரால் எழுதி வெளியிடப்பட்டவை ஆகும்.

விருது மற்றும் கௌரவிப்புகள்
---------------------------

* 1980 ஆம் ஆண்டு *மணிப்பூர் மாநில கலா அகாடமி விருது*

* 1994 ஆம் ஆண்டு சங்கீத நாடக அகாதமி விருது*, புது தில்லி*
* 1997 ஆம் ஆண்டு *பைடா பூசண், மணிபுரி சாகித்ய பார்சிஹாத்*, இம்பால்

* 2004 ஆம் ஆண்டு இந்திய அரசின் நான்காவது உயரிய விருதான பத்மஸ்ரீ

* 2011 ஆம் ஆண்டு இம்பால் நகரத்தில் *வைத்ய ரத்னா, மணிபுரி சாகித்ய பரிசத்* விருது

போன்ற பல விருதுகளை இவா் பெற்றுள்ள இவா் இந்தியாவிலும் வெளிநாட்டிலும் பல மேடைகளில் மணிப்புரி நடனம் மற்றும் நாட்டா சங்கீர்தனா நடனங்களை ஆடியுள்ளார். மேலும் இந்திய அரசின் கலாச்சார அமைச்சின் சக உறுப்பினராக உள்ளார்

மேற்கோள்கள்
-----------

1. 1 2  "Guru S. Thanil Singh". Indian Institute of Technology Rourkee. 2015. 3 December 2015 அன்று பார்க்கப்பட்டது.
2. ↑  "Brief on Guru Sougaijam Thanil Singh (Padmashree)". Spic Macay. 2015. 3 December 2015 அன்று பார்க்கப்பட்டது.
3. ↑  "Sangeet Natak Akademi Award winners list". Sangeet Natak Akademi. 2015. 30 May 2015 அன்று மூலம் பரணிடப்பட்டது. 3 December 2015 அன்று பார்க்கப்பட்டது.
4. ↑  "Padma Awards" (PDF). Ministry of Home Affairs, Government of India. 2015. 19 அக்டோபர் 2017 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
5. ↑

இதனையும் பார்க்கவும்
--------------------

* மணிப்புரி

* இந்தியா வலைவாசல்
**பர்தீப் சாகு** (பிறப்பு: ஆகஸ்ட் 21, 1985) இந்தியன் பிரீமியர் லீக்கில் கிங்ஸ் லெவன் பஞ்சாப் அணிக்காக விளையாடும் ஒரு இந்திய கிரிக்கெட் வீரர் ஆவார்.

வாழ்க்கை மற்றும் தொழில்
-----------------------

2002 ஆம் ஆண்டில் தனது 17 வயதில் தனது முதல் தர அறிமுகமானதிலிருந்து, சாஹு 2011 வரை உள்நாட்டு கிரிக்கெட்டில் ஹரியானாவுக்காக அவ்வப்போது விளையாடி வந்தார். 2012 ஆம் ஆண்டில், அவர் மும்பைக்கு தனது வசிப்பிடத்தை மாற்றினார். அங்கு தலைமைக் கணக்குத் தணிக்கையாளர் அலுவலகத்ததில் தணிக்கையாளராக பணியாற்றினார். நவம்பர் 2014 இல் நடந்த கங்கா லீக் பிரிவு ஒரு போட்டியில், சாஹு ஒரு இன்னிங்ஸில் பத்து விக்கெட்டுகளையும் கைப்பற்றி, லீக்கில் அவ்வாறு செய்த நான்காவது பந்து வீச்சாளராக ஆனார். 

ராஜஸ்தான் ராயல்ஸ் அணியினரால் 2015 ஐபிஎல் வீரர்கள் ஏலத்தில் ரூபாய் 10 லட்சத்திற்கு சாஹு வாங்கப்பட்டார், ஆனால், அந்த காலகட்டத்தில் எந்த போட்டிகளிலும் அவர் விளையாடவில்லை. 2016 ஐபிஎல் வீரர்கள் ஏலத்தில், அவரை கிங்ஸ் லெவன் பஞ்சாப் அதே விலைக்கு தேர்வு செய்தது. ஜனவரி 2018 இல், அவரை 2018 ஐபிஎல் ஏலத்தில் கிங்ஸ் லெவன் பஞ்சாப் வாங்கியது.

குறிப்புகள்
-----------

1. ↑  Rizvi, Taus (10 November 2014). "Pardeep Sahu becomes fourth bowler in Kanga League to take 10 wickets in an innings". DNA India. 11 April 2016 அன்று பார்க்கப்பட்டது.
2. ↑  "List of sold and unsold players". *ESPN Cricinfo*. 27 January 2018 அன்று பார்க்கப்பட்டது.
**நூபிய மொழிகள்** (அரபு மொழி: لغات نوبية‎ : lughāt nūbīyyah) நுபியன் என்பவை இனக்குழுக்களான சூடான் மக்கள் பேசும் பூர்வீக மொழிகள் ஆகும். நூபிய மொழிகள் கிழக்கு சூடான் மொழிக் குடும்பத்தின் கிளையாகும். இம்மொழி வகைகள் நைலோ-சகாரா மொழி வகை ஆகும். ஆரம்ப காலத்தில் நூபிய மொழிகள் சூடான் நாட்டு மக்களால் பேசப்பட்டன. ஆயினும் இஸ்லாம் சமயப் பரவலால் நைல் நதிக்கரையில் அமைந்த பகுதியில் மட்டும் தற்போது வழக்கில் உள்ளது.

வரலாறு
------

தகவலுக்கு:நோபாடியா, மகுரியா, அலோடியா
 யோம் கிப்பூர்ப் போரின் போது எகிப்து நாட்டால் நூபிய மொழிகளைப் பேசும் நூபிய மக்கள் இரகசியத் தகவல் பரிமாற்றம் செய்யப் பயன்படுத்தப்பட்டனர்.

புனரமைப்பு
----------

புரோட்டோ-நுபியன் மொழியை புனரமைப்பு செய்ய கிளௌடி ரில்லீயால் முன்மொழியப்பட்டது.(2010: 272-273).

மேற்கோள்கள்
-----------

1. ↑  "Changing Egypt Offers Hope to Long-Marginalized Nubians". *nationalgeographic.com*.
2. ↑  "Remembering Nubia: the Land of Gold". *ahram.org.eg*.
3. ↑  Cairo West. "El Nuba". *Cairo West Magazine*. 2015-02-03 அன்று மூலம் பரணிடப்பட்டது. 2019-04-29 அன்று பார்க்கப்பட்டது.
4. ↑  Rilly, Claude. 2010. *Le méroïtique et sa famille linguistique*. Leuven: Peeters Publishers. ISBN 978-9042922372
கோகோ கோலாவிலிருந்து வெளியேறிய பின்னர் 1977ஆம் ஆண்டில் ரமேஷ் சவுகானின் முன்முயற்சியின் கீழ் பார்லே பிஸ்லெரியால் இந்தியாவில் தொடங்கப்பட்ட மூன்று வணிக தயாரிப்புகளில் கார்பனேற்றப்பட்ட குளிர்பானங்களில் **கோல்ட் ஸ்பாட்** ஒன்றாகும். மந்தமான விற்பனை காரணமாக பெப்சிகோ ஏற்கனவே 1962இல் இந்தியச் சந்தையை விட்டு வெளியேறியது. தம்ஸ் அப் மற்றும் லிம்காவுடன் கோல்ட் ஸ்பாட் அறிமுகப்படுத்தப்பட்டது. 

இது செயற்கையான ஆரஞ்சு நிறத்திலும் சுவையுடனும் உள்ளது. பார்லே 1993 ஆம் ஆண்டில் தம்ஸ் அப், லிம்கா, சிட்ரா மற்றும் மாஸா ஆகியவற்றுடன் கோகோ கோலாவுக்கு கோல்ட் கோட்டை விற்றார் (இது இந்தியச் சந்தையில் மீண்டும் தொடங்கப்பட்டது). இது 40 மில்லியன் டாலருக்கு விற்கப்பட்டது.  பரவலான புகழ் இருந்தபோதிலும், கோகோ கோலாவின் பேண்டாவிற்கான இடத்தை மீண்டும் உருவாக்கும் பொருட்டு கோல்ட் நிறுவனத்தால் கோல்ட் ஸ்பாட் திரும்பப் பெறப்பட்டது. 

கோல்ட் ஸ்பாட்டின் முழக்கம் "தி ஜிங் திங்".

பிரபலமான கலாச்சாரத்தில்
-----------------------

லாஸ் ஏஞ்சல்ஸ் இசைக்குழு கோல்ட்ஸ்பாட் பெயரானது இந்த பிஸி பானத்திற்கு இடப்பட்டது. சித்தார்த்த கோஸ்லா (இசைக்குழுவின் முக்கிய உறுப்பினர்) உடனான ஒரு நேர்காணலின் படி, கோல்ட் ஸ்பாட் அந்த நேரத்தில் இந்தியாவில் மிகவும் பிரபலமாக இருந்தது.

மேலும் காண்க
------------

* போவோன்டோ

மேற்கோள்கள்
-----------

1. ↑
2. ↑  "View from the top : Seasoned entrepreneurs share their mantras". *தி எகனாமிக் டைம்ஸ்*. 17 July 2009. .
3. 1 2  "Jingle all the way…".
4. ↑  Kachru, Upendra (2009). *Strategic Management: Concepts and Cases*. Excel Books India. பக். 689, 690. பன்னாட்டுத் தரப்புத்தக எண்:81-7446-424-7.
5. ↑  "Coke uncorks war of words with partner".
6. ↑  "From household names to forgotten history: Story of India's grand old brands such as Binaca, Dalda & Moti Soaps".
7. ↑  "Band Goldspot to perform at Johnnie Walker One Tree Music Festival".. பார்த்த நாள்: 22 February 2012.
**கோலோன் பல்கலைக்கழகம்**, (இடாய்ச்சு மொழி: *Universität zu Köln*) ஐரோப்பாவின் பழைமையான பல்கலைக்கழகங்களில் ஒன்றும் செருமனியின் மிகப்பெரிய பல்கலைக்கழமும் ஆகும். இப்பல்கலைக்கழகத்தில் 38,000 மாணவர்களும் 4,000 ஆசிரியர்களும் உள்ளனர். மேலும், ஐரோப்பிய மேலாண்மைக் கல்விக்கூடம் மற்றும் பன்னாட்டு நிறுவனங்கள் குழுமத்தினை ஜெர்மனி சார்பாக இப்பல்கலைக்கழகம் நிறுவியது. ஜெர்மனியின் அனைத்து ஊடகங்களும் இதனைச் சிறந்த பல்கலைக்கழகம் என்று கூறியுள்ளன.

வரலாறு
------

இப்பல்கலைக்கழகம் 1388 ஆம் ஆண்டு நிறுவப்பட்டது. 1798 ஆம் ஆண்டில் பிரெஞ்சு அரசினால் நிறுத்தப்பட்ட இப்பல்கலைக்கழகம் தற்போது மீண்டும் இயங்குகின்றது. 1919 ஆம் ஆண்டில் புருசிய அரசு மீண்டும் நிறுவ முடிவெடுத்தது. இப்பல்கலைக்கழகம் பொருளாதாரம், சட்டம், சமூகவியல் துறைகளில் உலகின் முன்னணி பல்கலைக்கழகமாக உள்ளது.

இந்தியவியல் தமிழியல் நிறுவனம்
-----------------------------

முதன்மைக் கட்டுரை: இந்தியவியல் தமிழியல் நிறுவனம் (கோலோன் பல்கலைக்கழகம்)

மேற்கோள்கள்
-----------

வெளியிணைப்புகள்
---------------

விக்கிமீடியா பொதுவகத்தில்,  
 ***கோலோன் பல்கலைக்கழகம்***   
என்பதின் ஊடகங்கள் உள்ளன. 

* Website of the University of Cologne (ஆங்கிலம்)
* Absolventennetzwerk der Universität zu Köln (ஜெர்மன்)\
**கோலோவின் சிவ்ட்சேவ் அட்டவணை** (*Golovin–Sivtsev table*)(உருசியம்: Таблица Головина-Сивцева) பார்வைத் திறனைப் பரிசோதிப்பதற்கான ஒரு தரப்படுத்தப்பட்ட அட்டவணை ஆகும். இதனை 1923-ல் சோவியத் கண் மருத்துவர்களான செர்ஜி கோலோவின் மற்றும் டி. ஏ. சிவ்ட்சேவ் ஆகியோர் உருவாக்கினர். சோவியத் ஒன்றியத்தில், இது இந்த வகையில் மிகவும் பொதுவான அட்டவணையாகும். மேலும் இது 2008ஆம் ஆண்டிற்குப் பின் பல நாடுகளில் பரவலாகப் பயன்பாட்டில் உள்ளது.

இந்த அட்டவணையில் இரண்டு பகுதிகள் உள்ளன. ஒவ்வொன்றிலும் 12 வரிசைகள் உள்ளன. இதில் பார்வை கூர்மை மதிப்பு 0.1 மற்றும் 2.0 இடையானதாக உள்ளது. இடது பகுதியில் சிரில்லிக் எழுத்துக்கள் Ш, Б, М, Н, К, Ы, மற்றும் И தொடர்ச்சியான வரிசையில் உள்ளது. அட்டவணையின் வலது பகுதி லேண்டால்ட் சி குறியீடுகளின் வரிசையைக் கொண்டுள்ளது. ஒவ்வொரு எழுத்தின் அகலமும் அதன் உயரத்திற்குச் சமம், மற்றும் வரையறைகள் நிலையானவை.1⁄5ஒட்டுமொத்த அளவின் இடைவெளிகளுடையன.

மதிப்பு *D*, ஒவ்வொரு வரிசையின் இடதுபுறத்திலும் சுட்டிக்காட்டப்பட்டுள்ளது. 1.0 பார்வைக் கூர்மை கொண்ட ஒரு நபர் தொடர்புடைய வரிசையைப் படிக்கக்கூடிய தூரத்தை மீட்டரில் கொடுக்கிறது. மதிப்பு *V*, வலதுபுறத்தில் சுட்டிக்காட்டப்பட்டுள்ளது. 5 மீட்டர் தூரத்திலிருந்து வரிசையைப் படிக்கத் தேவையான குறைந்தபட்ச பார்வைக் கூர்மையை அளிக்கிறது. முதல் வரிசையில் 70 மிமீ அளவு (V = 0.1) குறியீடுகள் உள்ளன. இரண்டாவது வரிசை, 35 மிமீ எனவும் கீழ் உள்ள மூன்றாவது வரிசை, 7 மிமீ (V = 1.0) எனவும் அதனை அடுத்தது 3.5 மிமீ (V = 2.0) எனவும் குறிக்கின்றது.

1 ஆர்க்மினிட் கோணத்தில் கருப்பு மற்றும் வெள்ளை வடிவத்தை அடையாளம் காண்பது 1.0 பார்வைக் கூர்மையாகக் கருதப்படுகிறது, இது 3.44 மீ தூரத்திற்கு 1 மிமீ ஆகும். 7 மிமீ அளவுள்ள ஒரு எழுத்து 1.4 மிமீ மாதிரி இடைவெளிகளைக் கொண்டுள்ளது, எனவே 5 மீ பார்வை தூரத்திற்கு மேல் அது சுமார் 1 கோணத்துளி கோணத்தைக் கொடுக்கிறது (atan(0.007/5/5)≈0.963').

மேற்கோள்கள்
-----------

1. ↑  (in உருசிய மொழி) Refraction and acuity பரணிடப்பட்டது 2012-04-21 at the வந்தவழி இயந்திரம்
2. ↑  (in உருசிய மொழி) Golovin–Sivtsev table for determining the visual acuity பரணிடப்பட்டது 2008-06-05 at the வந்தவழி இயந்திரம்
3. ↑  (in உருசிய மொழி) Some information on Golovin–Sivtsev table பரணிடப்பட்டது 2008-12-01 at the வந்தவழி இயந்திரம் — that website as a whole doesn't seem to be reliable, but it seems to present reliable information on Golovin-Sivtsev table dimensions
தும்பா மற்றும் அல்கோசா .

|  |
| --- |
| Part of a series on |
| பஞ்சாபிக்கள் |
|  |
| * சொல்லியல்
* பஞ்சாபியர்
* கலை
* உணவு
* பண்பாடு
* இசை
* பஞ்சாபி அலைந்துழல்வு
* பழங்குடியினர்
 |
| பஞ்சாபி மொழி |
| * கிளைமொழிகள்
* இலக்கியம்
* கவிதைகள்
* மக்கள்
 |
| * பா
* உ
* தொ
 |

**தும்பி** அல்லது **டூம்பி** ( பஞ்சாபி: ਤੂੰਬੀ , உச்சரிப்பு: *tūmbī* ), **தும்பா அல்லது டூம்பா** **என்றும்** அழைக்கப்படுகிறது, இது வட இந்திய துணைக் கண்டத்தின் பஞ்சாப் பகுதியிலிருந்து இசைக்கப்படும் பாரம்பரிய இசைக்கருவியாகும். உயரமான, ஒற்றை சரம் பறிக்கும் கருவி பஞ்சாபின் நாட்டுப்புற இசையுடன் தொடர்புடையது என்றாலும் தற்போது மேற்கத்திய பாங்க்ரா இசையில் மிகவும் பிரபலமானது. 

பஞ்சாபி நாட்டுப்புறப் பாடகர் லால் சந்த் யம்லா ஜாட் (1914-1991) என்பவரால் சமீப ஆண்டுகளில் தும்பி இசைக்கருவி பிரபலப்படுத்தப்பட்டது. 1960கள், 1970கள் மற்றும் 1980களில் பல பஞ்சாபி பாடகர்கள் தும்பி இசைக்கருவியை பயன்படுத்தினர் குறிப்பாக குல்தீப் மானக், முகமது சாதிக், திதர் சந்து, அமர் சிங் சம்கிலா மற்றும் கர்தார் ரம்லா. இன்னும் கன்வர் கிரேவால் மற்றும் சயீன் ஜாஹூர் போன்ற பஞ்சாபி சூஃபி பாடகர்களும் அடங்குவர்.

இந்த கருவி ஒரு மரக் குச்சி மற்றும் ஒரு சுண்டைக்காய் ஓடு ஆகியவைகளால் ஆனது. ஓடானது எதிரொலிக்கும் படி பொருத்தப்பட்டுள்ளது. ஒற்றை உலோக சரம் அந்த ஓட்டின் குறுக்காக சென்று அந்த குச்சியின் முடிவில் ஒரு சுருதியேற்றும் விசைக்கருவியுடன் இணைக்கப்பட்டுள்ளது. இசைக்கலைஞர்கள் அந்த உலோகசரத்தை தொடர்ச்சியாக சிமிட்டுவதன் மூலம் இசையே உருவாக்கி மகிழ்வார்கள்.

மேற்கத்திய இசையில் தும்பியின் பயன்பாடு
--------------------------------------

* டிம்பாலாண்ட் தயாரித்து *2001 ஆம் ஆண்டு வெளியான மிஸ்ஸி எலியட்டின் தனிப்பாடலான கெட் உர் ஃப்ரீக் ஆன்*, ஹிட் சிங்கிள், அதன் பிரபலமான முக்கிய இசைக் காட்சியில் தனித்துவமான தும்பி ஒலியை அறிமுகப்படுத்தியது.
* இங்கிலாந்து தரவரிசையில் பெரும் வெற்றி பெற்றபஞ்சாபி MC *இன் முண்டியன் டோன் பாக் கே ரஹின் (சிறுவர்களிடம் ஜாக்கிரதை)*, மேற்கத்திய இசையில் தும்பியைப் பயன்படுத்தி பிரபலமடைந்ததின் மிகப் பரவலாக அறியப்பட்ட உதாரணம்.
* *20 இன்ச்* மாஸ்டர் பி (ஜமைக்கா ரெக்கே கலைஞர் குட்டி ரேங்க்ஸ் மற்றும் ராப் கலைஞர் கோப்ரா கான் ஆகியோர் இடம்பெற்றுள்ளனர்) டொராண்டோ, ஒன்டாரியோ, கனடாவைச் சேர்ந்த ஷான் ராம்தா (பிரபல பஞ்சாபி நாட்டுப்புற பாடகர், ஹசாரா சிங் ராம்தாவின் பேரன்) வாசித்ததும் தும்பி இசைக்கருவியில் தான்.
* *பேபி டால் மீ சோன் டி* பாடல் முழுவதும் தும்பியைக் கொண்டுள்ளது.

இசையமைப்பாளர்கள்
----------------

* லால் சந்த் யம்லா ஜாட்
* முகமது சாதிக்
* குல்தீப் மானக்
* திடர் சந்து
* அமர் சிங் சம்கிலா
* மன்மோகன் வாரிஸ்
* சர்ப்ஜித் சீமா
* சுக்ஷிந்தர் ஷிந்தா
* சுக்விந்தர் பாஞ்சி
* சைன் ஜாஹூர்
* சங்தார்

மேலும் பார்க்க
--------------

* ஏக்தாரா இந்தியா
* ஏக் தாரே நேபாளம்
* கேந்தரா
* காமாக்

மேற்கோள்கள்
-----------